सरकार मोदी ही नहीं भाजपा प्रधान अमित शाह चला रहे
‘डीकोडिंगडिकेड : दि पॉलिटिक्स ऑफ पॉलिसी मेकर’। पूर्व सांसद एवं कांग्रेस के प्रवक्ता मनीष तिवारी की इस किताब को रिलीज किया गया पंजाब यूनिवर्सिटी कैंपस के गांधी भवन में। एक दैनिक अंग्रेजी के संपादक हरीश खरे ने इसको रिलीज किया। इस किताब में तिवारी ने पिछले कुछ दशक के अपने राजनीतिक अनुभवों को शब्दों में पिरोया है। कई कंट्रोवर्सीज पर उन्होंने अपने निजी अनुभव और सोच को इस किताब में बयान किया है। किताब रिलीज होने के बाद हुई डिस्कशन में तिवारी ने कहा कि डॉ मनमोहन सिंह को एक कमजोर प्रधानमंत्री कभी नहीं माना जा सकता। उन्होंने अपने कार्यकाल में अमेरिका के साथ परमाणु समझौते सहित ऐसे कई डिसिजन किए जो उनकी दृढ़ता को बयान करते हैं। उन्होंने प्रधानमंत्री नरेंद्र मोदी के 33 महीने के कार्यकाल पर बात करते हुए कहा कि सरकार सिर्फ मोदी नहीं बल्कि भारतीय जनता पार्टी के प्रधान अमित शाह भी सरकार चला रहे हैं। उन्होंने देश में राजनीतिक सुधार के लिए अलग इलेक्शन कमीशन और पार्टियों के फंड ऑडिट करने की शुरुआत करने को कहा।
awa_Deva hin_Deva